Ջենիֆեր Մարոժան

**Ջենիֆեր Մարոժան** ( [], ), հունգարական ծագումով գերմանացի ֆուտբոլիստ, «Լիոն» թիմի և Գերմանիայի կանանց ազգային հավաքականի կիսապաշտպան։ 2013 թվականի Եվրոպայի չեմպիոն, հունգարացի ֆուտբոլիստ Յանոշ Մարոժանի դուստրը։

## Կարիերա
### Ակումբային
Գերմանական ֆուտբոլի դպրոցի սան է (4 տարեկանից բնակվել է Գերմանիայում, հայրը խաղացել է գերմանական լիգայի թիմերում)։ Խաղացել է «Բուրբախ» թիմում, սովորել է  «Սաարբրյուկկենի» ֆուտբոլային դպրոցում։ 2007 թվականին 14 տարեկան 7 ամսական հասակում առաջին անգամ ելույթ է ունեցել Բունդեսլիգայում՝ դառնալով ամենաերիտասարդ ֆուտբոլիստը, իսկ 15 տարեկան 4 ամսական հասակում խփել է առաջին գոլը՝ դառնալով ամենաերիտասարդ գոլի հեղինակը Կանանց Բունդեսլիգայում։ 2009 թվականից հանդես է գալիս «Ֆրանկֆուրտում»։

### Հավաքականի կազմում
Ջենիֆեր Մարոժանը խաղացել է Գերմանիայի տարբեր պատանեկան և երիտասարդական հավաքականներում, մինչև 15 տարեկանների հավաքականում խփել է 4 գոլ 5 խաղում, մինչև 17 տարեկանների հավաքականում Դանիայի թիմի հետ առաջին խաղում ձևակերպել է հեթ-տրիկ 8:0 ընդհանուր հաշվի ժամանակ։ Նորդական գավաթի խաղարկության ժամանակ զբաղեցրել է 3-րդ տեղը։  Մինչև 17 տարեկանների հավաքականում 2008 թվականին հաղթել է Եվրոպայի առաջնությունում, խփելով երկու գոլ՝  դարձել է մրցաշարի լավագույն ռմբարկու։ Նոր Զելանդիայում անցկացվող աշխահի առաջնությունում ճանաչվել է մրցաշարի լավագույն խաղացող՝ առաջնության արդյունքներով արժանանալով ՖԻՖԱ-ի Արծաթե գնդակին (հավաքականում բրոնզե մեդալի)։ Հավաքականում 21 խաղում խփել է 21 գոլ։

2009 թվականի մարտի 9-ին առաջին անգամ հանդես է եկել մինչև 19 տարեկանների հավաքականի կազմում Լա-Մանգայում անցկացվող Տաս Ազգերի մրցաշարում գրավել է իտալական թիմի դարպասը։ 2009 թվականի հոկտեմբերի 28-ին առաջին անգամ հանդես է եկել մինչև 20 տարեկանների հավաքականի կազմում Շվեդիայի թիմի դեմ խաղում։ 2010  թվականի հոկտեմբերի 28-ին առաջին անգամ հանդես է եկել հիմնական հավաքականի կազմում Ավստրալիայի դեմ խաղում։  Ընդգրկվել է Գերմանիայում անցկացվող աշխարհի առաջնության թեկնածուների ցուցակում, սակայն աջ ծնկի վնասվածքի պատճառով չի մասնակցել առաջնությանը։

Եվրոպայի 2013 թվականի առաջնության ընտրական մրցաշարում գրավել է Թուրքիայի դարպասը (հաղթանակ, 5:0), ինչպես նաև մասնակցել Ալգարվեի Գավաթին՝ հաղթելով Ճապոնիային (4:3)։ Նույն տարում մասնակցել է Մ-20 աշխարհի առաջնության բոլոր խաղերին՝ նվաճելով արծաթե մեդալ (0:1 հաշվով պարտվեցին ԱՄՆ-ի հավաքականին)։ 17 խաղով դարձել է Մ-20 Գերմանիայի հավաքականի ռեկորդակիր (նույնքան խաղերի են մասնակցել Մարինա Հեգերինգը, Բյանկա Շմիդտը և Կիմ Կուլիգը), բացի այդ մրցաշարում նվաճել է ՖԻՖԱ-ի Ոսկե գնդակը։

Ջենիֆերը, մասնակցելով 2013 թվականի Եվրոպայի առաջնության բոլոր խաղերին, դարձել է Եվրոպայի չեմպիոն, կիսաեզրափակիչում Շվեդիայի դարպասը խփած նրա գոլը միակն էր և գերմանուհիներին դուրս բերեց եզրափակիչ, որտեղ էլ հաղթեցին Նորվեգիային 1:0 հաշվով։

## Նվաճումներ
### Հավաքականի կազմում
* Եվրոպայի չեմպիոնուհի 2013
* Աշխարհի Մ-20 փոխչեմպիոնուհի 2012
* Աշխարհի Մ-20 չեմպիոնուհի 2010
* Աշխարհի Մ-18 առաջնության բրոնզե մրցանակակիր 2008 
** Աշխարհի Մ-18 առաջնության լավագույն ռմբարկու 2008
*  Եվրոպայի Մ-17 առաջնության չեմպիոնուհի  2008 
** Եվրոպայի Մ-17առաջնության լավագույն ռմբարկու 2008
* Ալգարվեի Գավաթի հաղթող 2012
* Մ-15 Երկրի գավաթի հաղթող 2007

### Ակումբային
* Գերմանիայի գավաթի հաղթող 2011
* Գերմանիայի գավաթի եզրափակիչի մասնակից 2008
* ՈՒԵՖԱ-ի կանանց չեմպիոնների լիգայի հաղթող 2015

### Անձնական
* Մ-20 աշխարհի առաջնության Ոսկե գնդակ 2012
* Ֆրից Վալտերի բրոնզե մեդալի դափնեկիր 2009
* Մ-17 Աշխարհի առաջնության արծաթե գնդակ 2008
* Եվրոպայի առաջնության խորհրդանշական հավաքականի խաղացող 2013
* Եվրոպայի լավագույն ֆուտբոլիստի հավակնորդ 2015

## Ծանոթագրություններ

## Արտաքին հղումներ
* Статистика в Бундеслиге за «Саарбрюккен» на сайте Soccermagazin.de  
* Статистика в Бундеслиге за «Франкфурт» сезона 2009/2010 на сайте Soccermagazin.de 
* Статистика в Бундеслиге за «Франкфурт» сезона 2010/2011  на сайте Soccermagazin.de

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ